Kuivasäilöntävekotin on ollut varastossa tyhjänpanttina jo pitkään, mutta nyt sille koittaa uusi aika.
Omenat tippuvat puusta siihen tahtiin, että pilaantuvat käsiin. Ensimmäinen erä kuivattua omenaa on jo purkissa. Seuraavana ovat vuorossa luumut ja loput yrtit. Yrttejä olen jo pakastanut, mutta sateet ovat innostaneet ne uuteen kasvuun., riittää vielä kuivattavaksikin.
Kunhan tästä taas tokenen, niin metsäänkin olisi mukava päästä. Sienet ovat hyviä kuivattuina.
Omenat ovat tänä vuonna puhtaita toukista. Kiitos tuon takana näkyvän naapurin pihlajan, sekin on täynnä marjoja. Toukat pysyvät pihlajanmarjoissa.
Omena sopii oikein hyvin myös smoothieen, blenderiin vaan ja marjoja, proteiinijauhetta, siemeniä ja mehua lisäksi. Terveyttä.
Yaelianin blogista olen lukenut monista kiinnostavista ruokajutuista, joita voi valmistaa kuivainta hyödyntäen. Yritän kokeilla jotain niistä, kunhan talvenvarat ensin ovat siististi tölkeissä.